stanford-oval/wikipedia huggingface dataset:
מאזן

ערך זה עוסק בדוח מצב כספי. אם התכוונתם לגיליון עבודה בהנהלת חשבונות, ראו .
מאזן (לפי ה-IFRS: דוח על המצב הכספי) הוא דוח כספי המתאר את מצבה הפיננסי של ישות חשבונאית ליום מסוים. הוא מהווה למעשה "תצלום" של הנכסים, ההתחייבויות וההון העצמי של הישות לאותו יום. בדרך כלל נערך מאזן בסוף כל שנת כספים ובחברות ציבוריות גם מדי סוף רבעון. מפורטים בו ערך הנכסים (assets) של הישות, וכנגדם ערך ההתחייבויות (liabilities) וההון העצמי (net worth) שלה. הון עצמי הוא ההפרש בין ערך הנכסים לערך ההתחייבויות; הוא מייצג את הערך של אותו חלק מנכסי הישות שכלפיו אין לנושים החוץ-תאגידיים של הישות טענה משפטית (הווה אומר, אותו חלק שנותר, בין אם בפועל או באופן רעיוני, לאחר קיום כל ההתחייבויות של הישות). לפיכך, ההון העצמי מיוחס בעקיפין לבעלי המניות של הישות, ומכונה גם shareholders' equity. ההון העצמי קשור למושג של זכות שיורית (residual claim).
ברוב המקרים, מאזן נערך עבור תאגיד (כגון חברה, אגודה שיתופית וכדומה). חשיבותו רבה בעיקר למשתמשים חיצוניים, כלומר אלו העושים בו שימוש כדי לקבל החלטות כלכליות, כגון השקעה בעסק. מאזן של תאגיד נערך על ידי התאגיד בהתאם לעקרונות חשבונאיים מקובלים שנקבעו בתקנים חשבונאיים, גילויי דעת, חוקים ותקנות. לאחר עריכת הדוח חותם עליו יושב ראש הדירקטוריון. רואה חשבון נדרש על פי חוק לבקר את הדוחות הכספיים של התאגיד, באמצעות התהליך של ביקורת חשבונאית, ולבסוף לחוות את דעתו על מידת התאמתם לכללים אלו. רואה החשבון נדרש להיות אדם חיצוני שאינו מועסק על ידי התאגיד, וזאת על מנת לאפשר לקוראי הדוחות הכספיים לדעת עד כמה המידע המופיע בהם הוא אמין, אובייקטיבי, ומתאים לעקרונות החשבונאיים המקובלים, כך שיוכלו להסתמך עליו בבואם לקבל החלטות כלכליות.
מבנה המאזן

המאזן מספק מידע על הנכסים וההתחייבויות. המידע מוגש בצורה תמציתית, אך נספחים אליו ביאורים ופירוטים שונים לכל סעיף, אשר מהווים חלק בלתי נפרד מהדוח. הדוח כולל בדרך כלל "מספרי השוואה" - טורים נלווים שבהם השוואה של כל סעיף עם מקבילו במאזן של התקופה הקודמת.
המאזן כולל שני צדדים. בצד האחד (הימני, בדרך כלל, במאזן הנערך בשפה העברית) מופיעים נכסי החברה, כשראשון מופיע הרכוש השוטף, אחריו ההשקעות לטווח ארוך ולבסוף הרכוש הקבוע. בין סעיפי הרכוש השוטף הנפוצים ניתן למצוא את יתרת הכסף המזומן שברשות החברה, פיקדונות בבנק, קופת צ'קים, מלאי המוצרים וחומרי הגלם, הציוד, וכן חובותיהם של לקוחות וחייבים אחרים, שנחשבים גם הם לנכס פיננסי.
בצד האחר (השמאלי, בדרך כלל) מופיעים פרטי ההתחייבויות של הישות והונה העצמי. בדומה לנכסים, ההתחייבויות מסודרות גם הן מהטווח הקצר לארוך: ראשית ההתחייבויות השוטפות, שביניהן ניתן למצוא אשראי בנקאי לזמן קצר, אשראי מספקים ונותני שירותים, הלוואות קצרות מועד מגורמים אחרים, וכן המחאות לפרעון שנתנה הישות; ולאחר מכן מפורטות ההלוואות לטווח ארוך. לאחר ההתחייבויות מפורט הונה העצמי של הישות. סכום טור ההתחייבויות וההון העצמי זהה תמיד לסכום טור הנכסים (כלומר, על הדוח להיות מאוזן).
המאזן מפורסם בדרך כלל כחלק מקבוצת דוחות תקופתית, הדוחות הכספיים.
תקופת המאזן

המאזן מוגש לבעלי המניות של התאגיד (או למשתמשים אחרים, לפי העניין) במועדים קבועים. המאזן החשוב ביותר הוא זה המוגש בסוף שנה תקציבית, ב-31 בדצמבר. מאזן זה מוגש גם לשלטונות המס והוא חלק מהבסיס לביקורת של רשות המיסים על דיווחי הפירמה. בישראל הדוח צריך להיות מוגש ליום 31 בדצמבר, אך ישנן מדינות שבהן הדבר אינו כך.
חברות ציבוריות נדרשות להגיש גם דוחות רבעוניים (אחת לשלושה חודשים). הדוחות השנתיים, ובכללם הדוח על המצב הכספי, מחויבים בביקורת יסודית על ידי רואה חשבון מבקר חיצוני. לעומתם, הדוחות הרבעוניים מחויבים רק בסקירה על ידי רואה חשבון, כך שייתכן שיהיו פחות אמינים מהדוח השנתי.
חשיבות המאזן

המאזן משמש בראש ובראשונה את מנהלי הישות, המעוניינים לקבל תמונה אמיתית על מצבה של הישות (בכפוף למדיניות החשבונאית). בתנאים מסוימים, באמצעות המאזן ניתן לדעת האם שווי הנכסים של הישות גבוה משווי ההתחייבויות. באמצעותו יכולים הקוראים גם להשוות בין השנה החולפת לבין השנה שקדמה לה, לבצע ניתוחים באמצעות מדדים שונים על מנת להסיק כיצד ניתן להתייעל ולחסוך.
אף על פי שקביעת המיסים שתשלם החברה נקבע בדוח ההתאמה למס שמבוסס על דוח רווח והפסד, המאזן (בערכים נומינליים) מוגש אף הוא לשלטונות המס ומשמש אותם בביקורתם.
המאזן יכול להיות מוגש לגורמים חיצוניים המעוניינים לעיין בו. לדוגמה, לעיתים בנק המעניק אשראי לתאגיד דורש לקבל לידיו את המאזן כדי לבחון את מצבה האמיתי של הישות. גם גורם המעוניין להשקיע או לרכוש את השליטה על התאגיד ירצה לעיין במאזן ולהיעזר בו על מנת להעריך את ערכו של ההון העצמי.
ראו גם

דוח רווח והפסד
דוח על השינויים בהון העצמי
דוח על תזרימי המזומנים
דוח התאמה למס
מגפת הקורונה בגאנה

| --- | --- |

 תקופת המגפה:  12 במרץ 2020 – הווה (4 שנים)
 במדינות או באזורים:  גאנה גאנה
 פתוגן:  נגיף ה-SARS-CoV-2
 מקור המגפה:  נורווגיה נורווגיה, טורקיה טורקיה
 מקרי מוות:  1,462‏
 מקרי הדבקה:  171,657‏   • 34 מהם חולים פעילים     • 2 מתוכם במצב קשה
 הבריאו:  170,161‏ רענון נתונים
 
מגפת הקורונה התפשטה לגאנה ב-12 במרץ 2020. מקרה ההידבקות הראשון בגאנה פורסם ב-12 במרץ 2020.
התפרצות

ב-11 במרץ 2020, שר האוצר קן פורפי-אטטה הכריז כי תקציב המדינה יעמוד על כ-100 מיליון דולרים, ובהם תקצוב מיוחד שיסייע בהיערכות המדינה לקראת התפרצות מגפת הקורונה.
גאנה דיווחה על שני מקרי ההידבקות הראשונים בה ב-12 במרץ 2020. שני המקרים היו בקרב אנשים שחזרו למדינה מנורווגיה וטורקיה. כמה ימים לאחר מכן, עלה מספר הנדבקים לשישה בסך הכול, תוך שפורסם כי יש מקרה חשוד נוסף במדינה. בעקבות כך, הוכרז על מצב חירום במדינה, תוך שהגבולות שלה נחסמו למעבר.
ב-17 במרץ, דווח על מקרה ההידבקות השביעי במדינה אשר קרה באזור אקרה רבתי (אנ'). שלושה ימים לאחר מכן, עלה מספר הנדבקים במדינה ל-16.
בשעה 21:00 פנה נשיא גאנה ננה אקופו-אדו לאומה והודיע על מקרה המוות ראשון במדינה; אדם אחד מת בעיר קומאסי. בהמשך אושרו שני מקרי הדבקות חדשים, כאשר מספר החולים במדינה עלה ל-21. ב-25 במרץ, פורסם כי יש 93 חולים במדינה ו-4 מתים.
ב-26 במרץ עלה מספר החולים ל-132. שבוע לאחר מכן, דווח על 205 חולים, 5 מתים ו-31 מבריאים. בתחילת מאי 2020, דווח על 18 מקרי מוות, 2,169 מקרי הדבקה ו-229 מקרי החלמה במדינה. כמו כן, דווח כי ארבעה מתוך הנדבקים במצב קשה.
במהלך חודש מאי דווח על זיהוי מוקד התפרצות במפעל דגים.[דרוש מקור]
נכון לסוף ינואר 2021, ישנם בגאנה 372 מתים ו62,135 מקרי הדבקה, מתוכם הבריאו 58,150.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
1 2  Coronavirus: MPs to have temperature tested before entering chamber - Speaker, www.ghanaweb.com (באנגלית)
1 2 3  "Ghana don record first Coronavirus cases - Read wetin we know so far". BBC News Pidgin. 2020-03-13. נבדק ב-2020-03-13.
↑  Corona Virus: Suspend Ghana Card Registration, Shut Down Borders, Declare State Of Emergency, Modern Ghana (באנגלית)
↑  One more Coronavirus case confirmed in Ghana, Citinewsroom - Comprehensive News in Ghana, Current Affairs,  Business News , Headlines, Ghana Sports, Entertainment, Politics,, ‏2020-03-17 (באנגלית)
↑  COVID-19: Ghana records 7th confirmed Coronavirus case, Graphic Online (באנגלית)
↑  COVID-19 Updates | Ghana, www.ghanahealthservice.org
↑  COVID-19 Updates | Ghana, Ghana Health Service, ‏22 במרץ 2020
↑  Coronavirus cases in Ghana jump to 52, Citinewsroom - Comprehensive News in Ghana, Current Affairs,  Business News , Headlines, Ghana Sports, Entertainment, Politics,, ‏2020-03-24 (באנגלית אמריקאית)
↑  Ghana records third coronavirus death at 37 Military Hospital, MyJoyOnline.com, ‏2020-03-25 (באנגלית אמריקאית) (ארכיון)
↑  Kwame Acheampong, Covid-19: Accra, Kumasi empty as lockdown takes effect | Starr Fm (באנגלית אמריקאית)
↑  COVID-19 Updates | Ghana, ghanahealthservice.org
↑  #Lockdown Day 3: Stranded passengers, canes, traffic, no mercy for trotros, Graphic Online (באנגלית)
↑  Covid-19 reaches Upper East Region, national tally now 205, Graphic Online (באנגלית)
↑  49 COVID-19 patients discharged for home care, Graphic Online (באנגלית)
↑  COVID-19 Updates | Ghana, ghanahealthservice.org
מונה מספר לכוכבים

| --- | --- |

 מידע כללי
 מאת:  לויס לאורי
 שפת המקור:  אנגלית
 סוגה:  ספר ילדים
 נושא:  הצלת יהודי דנמרק 
 מקום התרחשות:  קופנהגן 
 הוצאה
 הוצאה:  הוצאת הקיבוץ המאוחד
 תאריך הוצאה:  1989
 מספר עמודים:  138 (אנגלית)   123 (עברית)
 הוצאה בעברית
 תרגום:  יחיעם פדן
 קישורים חיצוניים
 הספרייה הלאומית:  001736856
 
מונה מספר לכוכבים (באנגלית: Number the Stars) הוא ספר ילדים מאת הסופרת האמריקאית לויס לאורי. הסיפור מבוסס על אירוע אמיתי: הצלת יהודי דנמרק בתקופת השואה.
הספר זכה במדליית ניוברי, פרס ספרותי אמריקאי יוקרתי. שם הספר לקוח מפסוק בספר תהילים (קמז, ד). עיטור אנדרסן הוענק למתרגם על התרגום המופתי.
עלילה

הספר מתמקד באנמארי, ילדה בגיל 10 מקופנהגן, בירת דנמרק. עלילת הספר מתרחשת ב-1943, בזמן מלחמת העולם השנייה. הספר מתחיל כשאנמארי חזרה לביתה מבית הספר יחד עם אחותה קירסטי ושכנתה היהודייה אלן. הן נעצרו על ידי חיילים גרמנים. החיילים החליטו לשחרר אותן, והילדות חזרו לביתן וספרו להורים על המקרה.
לאחר זמן מה, בחודש ספטמבר, אלן הגיעה לישון אצל אנמארי. אלן סיפרה שהוריה ברחו מקופנהגן בעקבות הגזירות שהטילו הנאצים. בלילה, הנאצים הגיעו לבית של משפחת אנמארי, וביקשו שיסגירו לידיהם את היהודים המתחבאים בבית. הנאצים קיבלו מידע שבבית זה מסתתרים יהודים, לפי רשימות שמצאו בבית הכנסת בו התפללו אלן והוריה. הוריה של אנמארי הכחישו שיש יהודים בביתם, וסיפרו שאלן היא בתם.
לאחר מאורעות הלילה, אמה של אנמארי החליטה שתיקח את אנמארי, קירסטן ואלן לאחיה. אחיה הוא דייג שגר על הגבול בין דנמרק לשוודיה, שעוד לא נכבשה בידי הנאצים. כשהן הגיעו לביתו של הדוד, הוא שיקר להן שדודה גדולה של אנמארי וקירסטי, בשם בירדה, נפטרה. הדוד של אנמארי סיפר לה שההלוויה  לדודה בירדה תתקיים באותו היום. אנמארי לא האמינה שהייתה לה דודה בשם בירדה, וגילתה שההלוויה היא רק תירוץ להביא יהודים לביתו של הדוד, ומשם להבריח אותם לשוודיה הנייטרלית.
לפני ההלוויה הגיעו יהודים רבים לבית הדוד של אנמארי, ואמרו תהילים, למקרה שהנאצים ישאלו אותם מה הם עושים. כשהנאצים נכנסו לבית כדי לבדוק אם אכן מתקיימת שם הלוויה, הם רצו לראות את גופת המנוחה. אמה של אנמארי שיקרה לגרמנים, ואמרה שהדודה בירדה מתה ממחלה, ושקיימת סכנה לכך שהמחלה תתפשט אם תפתח את ארון הקבורה. הגרמנים נרתעו מלפתוח את ארון הקבורה ולהסתכן בהידבקות במחלה, ועזבו את הבית.
לאחר שהגרמנים הלכו, היהודים עלו יחד עם הדוד של אנמארי לספינת הדיג שלו, וברחו מהמלחמה לשוודיה. הסיפור נגמר כשאנמארי מבקשת מאביה שישמור על שרשרת מגן דוד שהייתה שייכת לאלן, ושנשארה אצל אנמארי.
| --- | --- |
בקרת זהויות :  VIAF: 5492161882040134100002   WorldCat (עם VIAF): 5492161882040134100002
מגפת הקורונה בג'יבוטי

| --- | --- |
 במדינות או באזורים:  ג'יבוטי ג'יבוטי
 מקור המגפה:  ספרד ספרד
 מקרי מוות:  189‏
 מקרי הדבקה:  15,690‏   • 74 מהם חולים פעילים
 הבריאו:  15,427‏ רענון נתונים
 
מגפת הקורונה בג'יבוטי היא התפרצות כחלק ממגפת הקורונה הכלל עולמית. הנגיף החל להתפשט במדינה במרץ 2020. נכון ליוני 2021 לא נרשמה התפרצות משמעותית של המגפה בג'יבוטי.
ציר זמן

ב־15 במרץ 2020 השעתה רשות התעופה האזרחית בג'יבוטי את כל טיסות הנוסעים מהמדינה ואליה. ב-18 במרץ דווח על המקרה הראשון בג'יבוטי של הידבקות במחלה: חייל מיחידה צבאית ספרדית (בג'יבוטי נוכחים באופן קבוע כוחות צבא מארצות הברית, סין, צרפת, איטליה, יפן וספרד) שהגיע בטיסה ב-14 במרץ למדינה, נמצא שלושה ימים אחר כך חולה במחלה. כל החיילים ששהו איתו בטיסה נשלחו לבידוד בבסיס צרפתי.
ארגון הבריאות העולמי סיפק לג'יבוטי ציוד הגנה אישי. ב-25 במרץ, דווח על 11 חולים במדינה.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  Djibouti confirms first coronavirus case, 19 במרץ 2020
↑  Djibouti confirms first coronavirus case, באתר the east african‏, 19 במרץ 2020
↑  "Djibouti joins global action to prevent COVID-19 as first case is confirmed in the country - Djibouti". ReliefWeb (באנגלית). 2020-03-24.
מאמה קייה

| --- | --- |
 תפקיד:  אלת הירח, הנישואין, המחזור החודשי ומגנה על הנשים
 כינוי:  "אמא ירח"
 תרבות:  תרבויות האנדים, אימפריית האינקה
 אב:  ויראקוצ'ה
 אם:  מאמה קוצ'ה 
 אחים:  אינטי 
 בן או בת זוג:  אינטי
 צאצאים:  מאנקו קאפאק, מאמה אוקיו ופצ'ה קמק (אנ')
 
מאמה קייה (בקצ'ואה: Mama Killa, מילולית "אמא ירח", בספרדית: Mama Quilla) הייתה במיתולוגיה ובדת האינקה אלת הירח והאלה השלישית בחשיבותה. על פי המיתולוגיה היא הייתה אחותו הבכורה ואשתו של אינטי, אל השמש, בתו של ויראקוצ'ה ואימם של מאנקו קאפאק ו"מאמה אוקיו" (Mama Ocllo), המייסדים המיתולוגיים של אימפריית האינקה ותרבותה. היא הייתה אלת הנישואין והמחזור החודשי, ונחשבה למגינת הנשים. היא הייתה חשובה גם עבור לוח השנה של האינקה.
המיתוסים על מאמה קייה כוללים סיפורים על כך שהיא בכתה דמעות של כסף ושליקוי ירח נגרמו כשהותקפה על ידי חיה. היא נראתה בדמות אישה יפה ובמקדשיה שירתו כוהנות מסורות.
ייתכן שהמילה "קייה" היא מילה שאולה מהשפה פוקינה (אנ'), מה שיכול להסביר מדוע לשפות שאינן קשורות גנטית כמו איימרה, קצ'ואה ומפוצ'ה יש מילים דומות עבור הירח. הדמיון הוא לא רק לשוני אלא גם סמלי, שכן בקוסמולוגיה של המפוצ'ה ומרכז האנדים הירח (Quilla/Cuyen) והשמש (Inti/Antu) הם בני זוג.
אמונות

פירוש שמה של מאמה קייה הוא "אמא ירח", והייתה אלת הירח. על פי האב ברנבה קובו (אנ'), שכתב באמצע המאה השש-עשרה, סגדו לירח בגלל "יופיו הראוי להערצה" ו"היתרונות שהוא מעניק לעולם". היא הייתה חשובה לחישוב חלוף הזמן ולוח השנה, כי טקסים רבים התבססו על לוח השנה הירחי והותאמו כך שיתאימו לשנת השמש. היא גם פיקחה על נישואין, מחזורי הווסת של הנשים, ונחשבה למגנה של נשים באופן כללי.
המיתוסים על מאמה קייה

מיתוס אחד על הירח הסביר את "הכתמים האפלים" שעל פניו. האמינו ששועל התאהב באמא קייה בגלל יופייה, אבל כשהוא עלה לשמיים, היא לחצה אותו אליה ויצרה את הכתמים.
מיתוס אחר קשור לליקויי ירח. בני האינקה חששו מליקוי ירח מכיוון שהם האמינו שבמהלך הליקוי, חיה (אולי פומת ההרים או נחש) תוקף את אמא קייה. כתוצאה מכך, ניסו התושבים להפחיד את החיה על ידי השלכת נשק, תנועות חטופות והפקת רעש רב ככל האפשר. הם האמינו שאם החיה תשיג את מטרתה, אזי העולם יישאר בחושך. מסורת זו נמשכה לאחר שבני האינקה המירו את דתם לנצרות קתוליות לאחר הכיבוש הספרדי של אימפריית האינקה, והספרדים השתמשו בכך לטובתם. הילידים חלקו לספרדים כבוד רב כשגילו שהם מסוגלים לחזות מתי יתרחשו הליקויים. הם גם האמינו שאמא קייה בוכה דמעות כסף.
מאמה קייה ופנתאון האינקה

מאמה קייה הייתה בדרך כלל האלוהות השלישית בפנתאון האינקה, אחרי אינטי (אל השמש) ואייאפו (Illapu, אל הרעם), אך נתפסה כחשובה יותר מאינטי על ידי כמה קהילות בחוף האוקיינוס השקט, כולל על ידי בני תרבות הצ'ימו. קרובי משפחה של מאמה קייה כוללים את אחיה הצעיר ובעלה אינטי, אל השמש, ואת ילדיה מאנקו קאפאק, השליט הראשון של האינקה, ומאמא אוקיו, אחותו הגדולה ורעייתו של מאנקו קאפאק. לאחר הצטרפות בני תרבות האיצ'מה (אנ'), שהיו לכאורה שייכים לאימפריית צ'ימו, לאימפריית האינקה, הפכה מאמה קייה לאם גם של האל שלהם פצ'ה קמק (אנ'). על פי המיתולוגיה היה ויראקוצ'ה אביה של מאמה קייה.
מקדשים

למאמה קייה היה מקדש משלה בקוסקו, שבו שירתו כוהנות שהוקדשו לה. היא הוצגה כנקבה אנושית, והייצוגים שלה כללו דיסק כסף המכסה קיר שלם שעליו נחרתו פניה.
הערות שוליים

↑  Moulian, Rodrígo; Catrileo, María; Landeo, Pablo (2015). "Afines quechua en el vocabulario mapuche de Luis de Valdivia" [מילים דומות לקצ'ואה באוצר המילים של המפוצ'ה של לואיס דה ולדיביה]. Revista de lingüística teórica y aplicada (בספרדית). 53 (2): 73–96. doi:10.4067/S0718-48832015000200004.
↑  Moulian, Rodrigo; Catrileo, María; Hasler, Felipe (2018). "Correlatos en las constelaciones semióticas del sol y de la luna en las áreas centro y sur andinas" [אנלוגיה סמיוטית של קבוצות כוכבים של השמש והירח במרכז ובדרום האנדים]. Boletín del Museo Chileno de Arte Precolombino (בספרדית). 23 (2): 121–141. doi:10.4067/S0718-68942018000300121.
1 2  Terence N. D'Altroy, The Incas, John Wiley & Sons, 2014, ISBN 9781444331158
↑  Cobo, Bernabé (1990) [1653]. Inca Religion and Customs. Austin, Texas: University of Texas Press. pp. 29–30.
↑  Inca religion, . Encyclopædia Britannica Online
1 2 3  Inca Goddess Mama Quilla
↑  Patricia Monaghan, The Book of Goddesses and Heroines, ISBN 9780525476641
מגפת הקורונה בגבון

| --- | --- |
 תקופת המגפה:  12 במרץ 2020 – הווה (4 שנים)
 במדינות או באזורים:  גבון גבון
 פתוגן:  נגיף ה-SARS-CoV-2
 מקור המגפה:  צרפת צרפת
 מקרי מוות:  307‏
 מקרי הדבקה:  48,992‏   • 11 מהם חולים פעילים
 הבריאו:  48,674‏ רענון נתונים
 
מגפת הקורונה התפשטה לגבון ב-12 במרץ 2020. מקרה ההידבקות הראשון בגבון פורסם ב-12 במרץ 2020.
ציר זמן

מקרה ההידבקות הראשון בנגיף הקורונה בגבון הוכרז ב-12 במרץ 2020, כאשר נודע כי מדובר בגבר בן 27 שחזר מטיול בצרפת לגבון, תוך שנשא עמו את הנגיף. נכון ל-15 במרץ 2020, זהו מקרה ההידבקות היחיד שקרה במדינה. ארבעה ימים לאחר מכן, דווח על שני מקרי הידבקות נוספים.
ב-20 במרץ דווח על מקרה מוות ראשון במדינה. ב-25 במרץ עלה סך המקרים ל-6. נכון ל-23 באפריל, ישנם 21 חולים, מת אחד ומבריא אחד במדינה. בתחילת מאי 2020, דווח על חמישה מקרי מוות, 335 מקרי הדבקת (מתוכם אחד במצב קשה) ו-85 מקרי הבראה במדינה.
על רקע המשברים הבריאותיים והכלכליים עקב התרפצות המגפה, ביולי 2020 פרש מתפקידו ראש הממשלה ז'וליין נקוגה בקאלה ומונתה במקומו רוז כריסטיאן רפונדה.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
1 2 3  P. M. N. Health, Ghana, Gabon confirm first cases of coronavirus | National Post, ‏2020-03-13 (באנגלית)
↑  Morel Mondjo Mouega, Coronavirus : premier décès enregistré au Gabon, Gabon Media Time, ‏2 במרץ 2020 (בצרפתית)
↑  Covid-19 : Le Gabon enregistre son 6è cas positif, Gabonreview.com | Actualité du Gabon |, ‏2020-03-23 (בצרפתית)
↑  Covid-19 : Le Gabon enregistre son 6è cas positif, Gabonreview.com | Actualité du Gabon |, ‏2020-03-23 (בצרפתית)
↑  Mondjo Mouega, Coronavirus : premier décès enregistré au Gabon, Gabon Media Time (בצרפתית)
↑  infos covid19 GABON (@Covid19GOUVGA) | טוויטר, באתר twitter.com
מגפת הקורונה בגואטמלה

| --- | --- |

 תקופת המגפה:  מרץ 2020 – הווה (כ־4 שנים)
 במדינות או באזורים:  גואטמלה גואטמלה
 פתוגן:  נגיף ה-SARS-CoV-2
 מקור המגפה:  איטליה איטליה
 מקרי מוות:  20,199 ‏
 מקרי הדבקה:  1,251,050‏   • 1,901 מהם חולים פעילים     • 5 מתוכם במצב קשה
 הבריאו:  1,228,950 ‏ רענון נתונים
  
 
מגפת הקורונה, בה חלו רבים במחלת נגיף הקורונה בגואטמלה, התפשטה אל המדינה באמצע מרץ 2020.
התפשטות המגפה

ב-11 במרץ ממשלת גואטמלה אסרה על כניסתם של אזרחי כל מדינות אירופה, איראן, סין וקוריאה הדרומית. החלטה זו נכנסה לתוקף ב-12 במרץ.
ב-13 במרץ הודיעה גואטמלה על מקרה ראשון של הדבקה בנגיף הקורונה בשטחה. מדובר בגבר גואטמלי אשר הגיע למדינה לאחר ביקור באיטליה. הגבר הגיע לווילה נואבה (אנ'), פרבר של הבירה גואטמלה סיטי.
בנוסף על כך, ממשלת גואטמלה הרחיבה את מגבלות הנסיעות שלה לנוסעים מארצות הברית וקנדה.
ב-15 במרץ הודיעה ממשלת גואטמלה על ביטול כל האירועים הציבוריים ואסרה על התקהלות של יותר ממאה איש. כמו כן, הורתה לסגור את כל בתי הספר הציבוריים והפרטיים והאוניברסיטאות למשך שלושה שבועות לפחות. חגיגות השבוע הקדוש בוטלו גם הן.
ב-16 במרץ הודיעה גואטמלה על מקרה מוות ראשון בשטחה כתוצאה מהידבקות בנגיף הקורונה. הקורבן, הוא גבר בן 85 אשר חזר למדינה מספרד ב-6 במרץ.
ב-21 במרץ הכריז נשיא גואטמלה אלחנדרו ג'ימאטיי לצד סגן הנשיא ומועצת השרים על עוצר בפריסה ארצית ועל איסור נסיעות עולמי, במאמץ להתמודד עם מגפת הנגיף הקורונה ולמניעת התפשטות הנגיף אשר יחל מ-22 במרץ.
ב-5 באפריל הכריזה גואטמלה על איסור כניסה לכלל האזרחים הזרים לשטחה בין 5 באפריל עד 12 באפריל.
ב-8 באפריל הכריז נשיא גואטמלה אלחנדרו ג'אמאטיי כי החל מ-13 באפריל, השימוש במסכה יהיה חובה בכל רחבי הארץ. כדי לחזק את יישום אמצעי זה, יוטלו קנסות על אנשים אשר יסתובבו ללא מסכה ברחובות, בחנויות, בשווקים, במקומות עבודה ובמרחבים ציבוריים אחרים. חובתם של בעלי עסקים לספק לעובדיהם מסכה.
מספר האנשים שחלו בקורונה נכון לינואר 2024 הוא 1,282,315 ומספר המתים 20,273.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  P. M. N. Health, Guatemala to ban entry of Europeans, Chinese, others to keep out coronavirus | National Post, ‏2020-03-11 (באנגלית)
↑  Alejandro Giammattei confirma el primer caso de coronavirus en Guatemala – Prensa Libre (בספרדית)
↑  "Guatemala Bans Arrivals From U.S., Canada to Fight Corona-virus", U.S News, ‏2020 March 13
↑  "Ministerio de Salud Publica: Comunicado No. 33", ‏March 2020 (בספרדית)
↑  Guatemala confirms first coronavirus death, news.am (באנגלית)
↑  Arias-Luis Pedro del Valle, Ligia Salazar, Curfew in Guatemala | Lexology, www.lexology.com (באנגלית)
↑  Guatemala: Government bans internal travel due to COVID-19 April 5-12 /update 7, GardaWorld (באנגלית)
↑  elPeriodico de Guatemela, Gobierno impondrá uso obligatorio de mascarilla, elPeriodico
↑  Guatemala COVID - Coronavirus Statistics - Worldometer, www.worldometers.info (באנגלית)
מוזיאון יאסר ערפאת

| --- | --- |

 מידע כללי
 סוג:  מוזיאון להיסטוריה
 על שם:  יאסר ערפאת 
 מיקום:  המוקטעה, הרשות הפלסטינית
 מדינה:  הרשות הפלסטינית הרשות הפלסטינית
 הקמה ובנייה
 תקופת הבנייה:  ? – 10 בנובמבר 2016
 תאריך פתיחה רשמי:  10 בנובמבר 2016 
 אדריכל:  ג'עפר טוקאן
 קואורדינטות:  31°54′42″N 35°12′32″E﻿ / ﻿31.91169°N 35.20875°E﻿ / 31.91169; 35.20875
 www.yam.ps
 he
 
"מוזיאון יאסר ערפאת" הוא מוזיאון המנציח את יאסר ערפאת וממוקם ברמאללה שבשטחי הרשות הפלסטינית.
תיאור

המוזיאון נחנך בשנת 2016 ומציג תצוגה כרונולוגית של תולדות הסכסוך הישראלי-פלסטיני מנקודת מבט פלסטינית. המוזיאון, המשתרע על כ-2,600 מ"ר, נבנה בתוך המוקטעה, ומשלב בתוכו את החדרים שבהם התגורר ערפאת בעת המצור שהוטל על המוקטעה במהלך מבצע חומת מגן. בנוסף לכך מצויים במוזיאון פרס נובל לשלום, אותו קיבל בשנת 1994 וכן פריטים אישיים נוספים.
גלריה

חדר קבלת הפנים של ערפאת במוקטעה
תעודת פרס נובל לשלום
מראה באולם הכניסה של המוזיאון
מונה מיי קארף

| --- | --- |
אין תמונה חופשית
 לידה:  20 באוקטובר 1914 בסרביה, האימפריה הרוסית 
 פטירה:  10 בינואר 1998 (בגיל 83) מנהטן, ארצות הברית 
 הישג בולט:  זכתה שבע פעמים באליפות ארצות הברית
 הדרגה הגבוהה ביותר:  אמן לנשים משנת 1950
 מד כושר נוכחי:  2,135 (נכון ל־ינואר 1998) 
 מדינה:  רוסיה, ארץ ישראל,ארצות הברית
 הערות:  יהודיה
 
מונה מיי קארף (באנגלית: Mona May Karff;‏ 20 באוקטובר 1914 – 10 בינואר 1998), שחמטאית יהודייה-בסרבית, האימפריה הרוסית, מאלופות ארצות הברית בשחמט ומהמתחרות על אליפות העולם.
ביוגרפיה

מונה נולדה בבסרביה למשפחת רטנר ולאחר מהפכת אוקטובר עברה עם משפחתה לתל אביב. כשהגיעה לגיל 9 לימד אותה אביה, אביב רטנר, לשחק שחמט, ובמהרה למדה להביסו והצטיינה במשחקה. ב-1930 נסעה לארצות הברית והתחתנה עם בן דודה, אבה קארף, נישואים שלא החזיקו מעמד, אך לא התחתנה מחדש ושמרה על שם משפחת בעלה. תקופה ארוכה ניהלה יחסים קרובים וגלויים עם אדוארד לסקר. מונה מיי קארף דיברה שמונה שפות בצורה שוטפת והוציאה חלק נכבד מרכושה על אמנות מודרנית.
באליפות העולם לשחמט נשים, שנערכה ב-1937, בסטוקהולם, שיחקה מונה מיי קארף כנציגת פלשתינה-א"י והגיעה למקום השישי. באליפות של 1939, בבואנוס איירס, ייצגה את ארצות הברית והגיעה למקום החמישי. היא השתתפה גם באליפות מוסקבה, ב-1949, אך בלא הצלחה רבה.
מונה מיי קארף זכתה שבע פעמים באליפות ארצות הברית, בשנים 1938, 1941, 1942, 1946, 1948 (בשותפות עם ג'יזלה קאהן גרסר), 1953 ו-1974.
מונה סהלין

מונה אינגבורג סהלין (בשוודית: Mona Ingeborg Sahlin; נולדה ב-9 במרץ 1957) היא פוליטיקאית שוודית אשר הייתה יו"ר האופוזיציה ומנהיגת מפלגת הפועלים הסוציאל-דמוקרטית של שוודיה מ-2007 עד 2011. סהלין הייתה חברה בריקסדאג מ-1982 עד 1996 ושוב מ-2007 עד 2011 כי ייצגה את מחוז הבחירה של מחוז סטוקהולם והייתה שרת התעסוקה השוודית מ-1990 עד 1991, השרה השוודית לשיווין מגדרי מ-1994 עד 1995, ב-1998 מונתה לשרה ללא תיק והייתה שרת העסוקה והתקשורת עד 2002, ב-2002 במסגרת משרד המשפטים הייתה השרה לדמוקרטיה ושילוב עד 2004, ב-2003 שבה להיות השרה לשיווין מגדרי עד 2004 וב-2006 נהייתה השרה השוודית לפיתוח בר-קיימא מ-2004 עד 2006.
ב-14 בנובמבר 2010, בעקבות התבוסה של הסוציאל-דמוקרטים בבחירות, היא הודיעה שהיא מתכוונת לפרוש מתפקידה כיו"ר המפלגה, וכך עשתה ב-2011.
קריירה פוליטית

הקריירה הפוליטית שלה התחילה בליגת הנוער הסוציאל-דמוקרטית של שוודיה בנקה, במחוז סטוקהולם בגיל 16 בשנת 1973, במהלך מלחמת וייטנאם, וכבר בגיל 13 הצטרפה לוייטקונג.
בבחירות בשוודיה ב-1982, סהלין נבחרה לריקסדאג, ובאותה תקופה הייתה חברת הפרלמנט הצעירה בכל הזמנים בריקסדאג. ב-1990 היא מונתה להיות שרת התעסוקה השוודית, אבל לאחר תבוסת מפלגתה בבחירות ב-1991, החליטה להיות יו"ר ועדת שוק העבודה בריקסדאג וכמו כן כדוברת של הסוציאל-דמוקרטים בנושאי בעיות שוק בעבודה. מ-1992 עד 1994 הייתה מזכירת המפלגה, עד 1994, שבה הסוציאל-דמוקרטים חזרו לשלטון, ומ-1994 עד 1995 כיהנה כשרה לשיווין מגדרי.
חיים אישיים

ב-1982 נישאה ונולדו לה שלושה ילדים.
מאזן גטאס

| --- | --- |
אין תמונה חופשית
 לידה:  1954 ראמה, ישראל 
 פטירה:  31 בדצמבר 2005 (בגיל 51 בערך)
 מדינה:  ישראל 
 עיסוק:  במאי תיאטרון
 
מאזן גטאס (1954 - 31 בדצמבר 2005) היה במאי תיאטרון ערבי ישראלי, מייסד "תיאטרון אל-לאז".
ביוגרפיה

גטאס נולד בראמה שבגליל למשפחה ערבית-נוצרית אורתודוקסית. אביו, כמאל גטאס, היה מראשוני הפעילים הקומוניסטים בגליל וחבר הליגה לשחרור לאומי. בשנת 1983 השלים את לימודיו האוניברסיטאיים בקייב, אוקראינה, אז חלק מברית המועצות. שם למד באמצעות מענק לימודים שקיבל מהמפלגה הקומוניסטית הישראלית, שגטאס היה חבר בה עד סוף ימיו.
נפטר מדום לב ב-31 בדצמבר 2005.